Aktivne politike zapošljavanja u Bosni i Hercegovini, od izravnog zapošljavanja ka osnaživanju zapošljivosti nezaposlenih osoba - Numanović, Amar (Analitika - Centar za društvena istraživanja, sva prava pridržana, 2016)
Aktivne politike zapošljavanja u Bosni i Hercegovini uglavnom su orijentirane ka izravnom zapošljavanju i pokušaju saniranja posljedica aktuelnog socioekonomskog konteksta, dok se zanemaruju potencijali strateškog i dugoročnog osnaživanja konkurentnosti nezaposlenih osoba. Osnovni je cilj ovoga teksta predstaviti međunarodne trendove u domenu aktivacijskih politika u kojima je u posljednjim godinama došlo do paradigmatskog zaokreta od zapošljavanja ka jačanju zapošljivosti te, shodno tome, analizirati postojeće stanje i institucionalni okvir aktivnih politika zapošljavanja u BiH. Na osnovu identificiranih nedostataka postojećeg dizajna aktivnih mjera formulirano je nekoliko preporuka za unapređenje postojećeg stanja u oblasti politika zapošljavanja u smjeru jačanja njihove aktivne dimenzije i izgradnje dugoročnog pristupa unapređenju funkcioniranja tržišta rada